
Kinnisasja ostueesõiguse mittekasutamine
(Kalda tn 8, Narva)
1. Asjaolud ja menetluse käik

30.08.2017 saabus Narva notarilt Sergei Nikonov teade Narva linnas aadressil Kalda tn 8 asuva kinnistu võõrandamise kohta, mille kohaselt Narva linnal on muinsuskaitseseaduse § 27 lg 2 tulenev kinnistu ostueesõigus juhul, kui riik ostueesõigust ei teosta.
Junona OÜ (registrikood 10247262, asukoht Tuleviku 6, Narva) ja Nevita OÜ vahel 30.08.2017 sõlmitud kinnistu müügilepingu ja asjaõiguslepingu (tõestatud Narva notari Sergei Nikonov poolt ja registreeritud notari ametitegevuse raamatu registri numbri 2970 all) alusel võõrandati Nevita OÜ-le kinnistu asukohaga Kalda tn 8, Narva linnas (katastritunnus 51105:004:0071, registriosa nr 2323409, pindala 3322 m2, maa sihtotstarve tootmismaa 100%). Kinnistu müügihinnaks on 150 000 eurot. 
Kinnistu aadressil Kalda tn 8, Narva, on kultuurimälestis.

Muinsuskaitseseaduse § 27 lg 2, 5 kohaselt, kui võõrandatakse kinnisasi, millel kinnismälestis asub, on ostueesõigus riigil ja seejärel kohalikul omavalitsusel. Kui kinnistusraamatu kandest nähtub, et kinnisasi on koormatud ostueesõigusega muinsuskaitseseaduse paragrahvi 27 tähenduses, saadab notar viie tööpäeva jooksul pärast võõrandamislepingu tõestamist lepingu koopia ostueesõiguse teostamiseks Muinsuskaitseametile ja võõrandatava kinnisasja või ehitise asukohajärgsele kohalikule omavalitsusele.
Narva linna ostueesõiguse teostamist arutati Narva Linnavalitsuse linnavarakomisjoni 13.09.2017 koosolekul (protokoll nr 10), kus Linnamajandusametile tehti ülesandeks valmistada ette volikogu otsuse eelnõu ostueesõiguse mittekasutamise kohta ning esitada antud küsimus Narva Linnavalitsuse istungile protokollilise otsuse vastuvõtmiseks. 

2. Õiguslikud alused

Muinsuskaitseseaduse § 27 lõike 2 alusel on kinnisasja, millel asub kinnismälestis, ostueesõigus riigil ja seejärel kohalikul omavalitsusel. Narva Linnavolikogu 21.06.2005 määruse nr 20/57 „Linnavara eeskiri“ punktide 33.1 ja 34.1 kohaselt on ostueesõiguse kasutamise otsustamine volikogu pädevuses.

3. Otsus

3.1 Mitte kasutada kinnistu asukohaga Kalda tn 8, Narva linnas (katastritunnus 51105:004:0071, registriosa nr 2323409, pindala 3322 m2, maa sihtotstarve tootmismaa 100%) ostueesõigust. 
4. Rakendussätted

4.1 Otsus jõustub teatavakstegemisest.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

